Ο street artist Dran, γεννημένος στην Τουλούζη το 1979, αποκαλείται συχνά «ο Γάλλος Banksy».

Οι δύο καλλιτέχνες μοιράζονται μια παρόμοια κριτική ματιά απέναντι στη σύγχρονη κοινωνία, τις ισχυρές προσωπικότητες που «κινούν τα νήματα» και δεν φοβούνται να εκφράσουν δημοσίως τα πιστεύω τους- όσο σκληρά κι αν είναι μερικές φορές.

«Ο πατέρας μου ήθελε να εργαστώ μαζί του στις κατασκευές, επειδή όμως τα χέρια μου είναι πολύ αδύναμα για να κρατήσουν σφυρί, αποφάσισα να αφοσιωθώ στη ζωγραφική», εξηγεί ο Dran.

Ο καλλιτέχνης δημιουργεί πίνακες, σχέδια και γκράφιτι κατά μήκος όλης της Γαλλίας. Με την τέχνη του στόχο έχει να υπογραμμίσει και να αναδείξει καίρια ζητήματα του σήμερα, όπως οι δυνάμεις ασφαλείας και η εξουσία που έχουν, η σεξουαλική παρενόχληση, ο εθισμός στο διαδίκτυο, τα ψέματα των πολιτικών, η υπερβολή των μέσων ενημέρωσης και πολλά άλλα.